[{"text_idx": "#000007", "text": "Mae Llyn Idwal yn safle pwysig ar gyfer natur ac wedi ei warchod yn rhyngwladol o dan gytundeb RAMSAR. Mae dyfroedd Llyn Idwal yn isel eu maeth (neu oligotroffig) sy\u2019n caniata\u0301u ecosystem sensitif, wedi ei addasu\u2019n arbennig ar gyfer amodau o\u2019r fath i ffynnu. Mae\u2019r llyn yn cynnwys bron i holl rywogaethau planhigion y byddai\u2019n nodweddiadol o lyn oligotroffig yn yr ucheldir, megis pelenllys gronynnog (Pilularia globulifera), mynawydlys (Pilularia globulifera) a bidoglys y dw\u0302r (Lobelia dortmanna)"}, {"text_idx": "#000008", "text": "Er mwyn gwarchod ecosystem Llyn Idwal nid ydym yn caniata\u0301u nofio yn y llyn. Mae adroddiadau diweddar o rywogaethau ymledol wedi eu darganfod mewn llynnoedd cyfagos (ffugalaw Nuttall Elodea nuttallii a ffugalaw crych Lagarosiphon major). Mae\u2019r rhain yn gallu cael effaith niweidiol sylweddol ar ecosystem llyn. Gall rywogaethau o\u2019r fath gael eu cyflwyno i\u2019r llyn gan ddarnau bach o\u2019r planhigyn sy\u2019n sownd i ddillad nofio, lliain, blew ci a.y.b. Drwy beidio caniata\u0301u nofio yn Llyn Idwal rydym yn lleihau\u2019r risg o\u2019r rhywogaethau yma gael eu cyflwyno i\u2019r llyn."}]